section_heading: Dizajn i izrada
paragraph_text: Najveća brzina koju je cepelina mogao postići bila je 128 km/h (70 čvorova) pri maksimalnom potisku od 2.650 KS (1980 kW). Brzina krstarenja bila je 117 km/h (63 čvora) pri potisku od 2.150 KS (1600 kW). Na nekim letovima korišten je samo blaugas smješten u plinskim spremnicima što je cepelinu omogućilo krstarenje do 100 sati. Korištenje benzina krstarenje je smanjeno na 67 sati a s kombinacijom ova dva goriva u zraku se moglo ostati i do 118 sati. Ukupna težina uzlijetanja Graf Zeppelina bila je 87.000 kilograma od čega je korisna nosivost bila 15.000 kg s čime je cepelin mogao prijeći 10.000 km.